Dragi sedmošolci,

upam, da ste se včeraj znašli z rešitvami. Se opravičujem za tiskarskega škrata. Spodaj vam rešitve za vsak slučaj še enkrat pošiljam.

Tisti, ki še niste, mi v najkrajšem možnem času pošljite svojo nalogo. To je vaša dolžnost in obveza.

Danes pa boste nadaljevali z delom v DZ in boste rešili vse naloge do konca tega poglavja. Torej od 19. na str. 43 do 21. na str. 44.

Naj pa vas spodbudim še k bralni znački. Imate krasno priložnost, da v karanteni veselo berete. Napišete mi kratko obnovo, največ pol strani in kaj vam je bilo ali ni bilo všeč. Fotografijo ali dokument mi pošljite na ursa.prsa@oskoroskabela.si Rok bralne značke bo podaljšan najmanj do konca šolskega leta.

Danes smo dobili ta navodila:

**Za BZ lahko »veljajo«:**

**-** knjige iz **domače knjižnice** (tudi knjige, ki so jih kot otroci brali starši, pa jih imajo še vedno doma), seveda tudi tiste, ki niso na letnih bralnih seznamih; za starejše zrele bralce devetletke so prav gotovo že primerna tudi nekatera dela iz književnosti za odrasle;

- pesmice, zgodbice, poljudni članki **iz revij**, ki jih imajo bralci morda doma;

- ljudske pesmi, pravljice in druga **gradiva**, ki jih **starši** otrokom zapojejo, povedo ... morda jih skupaj zapišejo, se jih naučijo ...;

- besedila in zapisi **v jezikih družin**, kjer ne morejo brati, pripovedovati v slovenščini;

- gradiva, ki so **dostopna na spletu**

Lep pozdravček, upam, da ste zdravi!

Učiteljica Urša

 **Rešitve**

**5.** zdrobiš, daš, dodaš, streseš, zliješ, paziš, spereš;

zdrobi, daj, dodaj, stresi, zlij, pazi, speri; zdrobil bi,

dal bi, dodal bi, bi stresel, bi zlil, bi pazil, bi spral

**6.** povednem, velelnem, pogojnem

**7.** Mastne steklenice se loti tako: Naribaj surov krompir,

ga stresi v steklenico in mu dodaj malo kisa.

Mešanico pusti v steklenici pol ure. Potem steklenico

pretresi in izlij vsebino. Steklenico speri z vročo vodo.

Mastne steklenice bi se lotil tako: Naribal bi surov

krompir, stresel bi ga v steklenico in dodal bi malo

kisa. Mešanico bi pustil v steklenici pol ure. Potem bi

steklenico pretresel in bi izlil vsebino. Steklenico bi

spral z vročo vodo.

**8.** preberi, povej, speci, teci, vpiši

**9.** bi ovil/-a, bi prebral/-a, bi povedal/-a, bi spekel/-la,

bi tekel/-la, bi vpisal/-a

**10.** Gorazd, ne kuhaj makaronov. Oče, ne popravljaj

motorja. Stric, ne nabiraj rdečih mušnic.

Na to, da sem glagole prestavil iz dovršnika v

nedovršnik, samostalnike in pridevnike pa iz tožilnika

v rodilnik.

**11.** Papirčke od bonbonov vrzi v smetnjak. Opazuj

naravo. Vsak drugi petek nesi knjige v knjižnico.